HP 339 Black Remanufactured Standard Capacity Printer Ink Cartridge - Printerinks.com
HP 339 Black Remanufactured High Capacity Printer Ink Cartridge| RI-C8767EE
Replaces HP 339 (C8767EE)
SKU Code: RI-C8767EE
Reviews HP 339 Black Remanufactured High Capacity Printer Ink Cartridge Lesse hervat ná skoliere betoog | Maroela Media
Lesse sal volgende week weer in Bloemhof, Noordwes, hervat nadat leerlinge by twee skole betoog het.
“Skoliere by Thuto Lore Secondary School en Gaopalelewe Secondary School sal na verwagting Maandag terugkeer skool toe,” het Elias Malindi, woordvoerder van die departement van onderwys in Noordwes, gesê. “Die skoliere het, sedert die skole weer ná die Paasvakansie oopgemaak het, lesse geboikot.”
Leerlinge het vandeesweek op ŉ plundertog gegaan. Uitlanders se winkels is geplunder en ŉ bakkie is aan die brand gesteek. Minstens ses leerlinge is in hegtenis geneem.
Volgens Malindi hou die betoging verband met “onopgeloste eise” wat die provinsiale regering nog nie aangeroer het nie. Leerlinge kla onder andere oor ongekwalifiseerde onderwysers in hul skole, lyfstraf, ondoeltreffende skoolbestuur en skoolbeheerliggame en ongesonde etes.
Hy het gesê die departement en die verteenwoordigende raad vir leerders (VRL) het Donderdag vergader om na die eise te luister.
Die departement het die bewerings verwerp en gesê slegs gekwalifiseerde akademici word as opleiers aangestel ná ŉ toename in die bedanking van onderwysers.
Die nuut gekwalifiseerde akademici word erken deur die departement van hoër onderwys en opleiding en het voorlopige sertifikate van die SA Raad vir Opvoeders (SARO) ontvang, het Wendy Matsemela, LUR vir onderwys in Noordwes, gesê. Sy het haar misnoeë uitgespreek oor die gedrag van die skoliere en gesê behoorlike prosedures moet gevolg word wanneer kwessies geopper word. Sy het haar sterk uitgespreek teen die stokkiesdraaiery.
“Ons moet van die behoorlike kanale gebruik maak,” het Matsemela gesê. “Die Grondwet erken jou reg tot opleiding en sukses en hierdie regte kan vreedsaam verdedig word sonder om opleiding en opvoeding te ontwrig.”
Ag ons is moeg vir hierdie soort van ding as dit nou by skole is wat volgende die regering en polisie lyk my doen niks staan en kyk Tv
Dis sommer net goeie opleiding om later ook amok te maak as volwassenes.
As só iets darem in my skooldae moes gebeur! Ten spyte van die vrees vir die nagevolge, was daar ook iets soos respek en ontsag vir ouers en onderwysers. Nadat die onderwysers hul merk op jou gelaat het, het jou ouers dit onderstreep (letterlik). Is vandag se jeug swak opgevoed of gebeur sulke dinge net a.g.v die voorbeeld wat die studente en vakbonde daarstel? Die ‘Menseregte junkies’ het die dam onder die eend uitgeruk met hulle eis dat misdadigers ook regte moet hê.
Dankie vir gratis nuus Maroela. Ek voel net nuus nie so gereeld meer?
Ons nuus is definitief nog net so gereeld soos vantevore. Maak dit vir jouself baie maklik om seker te maak jy mis nie iets nie: